
	ΑΝΑΚΟΙΝΩΣΗ


Ανακοίνωση καταχώρισης στο Γενικό Εμπορικό Μητρώο τροποποίησης καταστατικού της Ανώνυμης Εταιρίας με την επωνυμία: ‘’ΤΙΡΙΑΚΙΔΗΣ ΒΑΣΙΛΕΙΟΣ  ΑΝΩΝΥΜΗ ΒΙΟΜΗΧΑΝΙΚΗ ΕΜΠΟΡΙΚΗ ΤΕΧΝΙΚΗ ΕΤΑΙΡΕΙΑ’’  και δ.τ.: " Β & Τ  Composites  S.A .", με αριθμ. ΓΕΜΗ 017378055000  που είχε αριθμό ΜΑΕ 61365/60/Β/06/003.
Ο ΠΡΟΕΔΡΟΣ ΤΟΥ ΕΠΙΜΕΛΗΤΗΡΙΟΥ ΦΛΩΡΙΝΑΣ






Ανακοινώνει ότι :
Την 30 /12/2014    καταχωρήθηκε στο Γενικό Εμπορικό Μητρώο (ΓΕΜΗ)  με Κωδικό Αριθμό Καταχώρισης 288206 , το από 27-12-2014  Πρακτικό της ΄Εκτακτης Γενικής Συνέλευσης των μετόχων  της Ανώνυμης Εταιρίας με την επωνυμία: ‘’ΤΙΡΙΑΚΙΔΗΣ ΒΑΣΙΛΕΙΟΣ  ΑΝΩΝΥΜΗ ΒΙΟΜΗΧΑΝΙΚΗ ΕΜΠΟΡΙΚΗ ΤΕΧΝΙΚΗ ΕΤΑΙΡΕΙΑ’’  και δ.τ.: " Β & Τ  Composites  S.A .", με αριθμ. ΓΕΜΗ 017378055000 , η οποία εδρεύει στο Δήμο Φλώρινας, σύμφωνα με την οποία αποφασίστηκε η τροποποίηση του άρθρου 5 του καταστατικού της ως εξής :   
ΑΡΘΡΟ 5

«Mετοχικό Kεφάλαιο»

1. Το μετοχικό κεφάλαιο της εταιρίας ορίσθηκε αρχικά σε διακόσιες πενήντα (250.000) χιλιάδες ευρώ, καταβεβλημένο ολοσχερώς κατά τα λεπτομερώς οριζόμενα συμφώνως με το άρθρο 37 του παρόντος, κατανέμεται δε σε 25.000 μετοχές ονομαστικής αξίας εκατό ευρώ (100,00 €) εκάστη.

Με την τροποποίηση του άρθρου 5 παρ. Ι από την Έκτακτη Γενική Συνέλευση στις 5/12/2007, που εγκρίθηκε με την αριθμ. 1758/07-12-2007 Απόφαση του Νομάρχη Φλώρινας και εστάλη στο ΦΕΚ για δημοσίευση (14230/19-12-2007), το μετοχικό κεφάλαιο αυξήθηκε κατά 750.000,00 € και έφθασε στο 1.000.000,00 €.

Με την τροποποίηση επίσης του άρθρου 5 παρ. Ι από την Έκτακτη Γενική Συνέλευση στις 11.12.2009, που δημοσιεύθηκε στο ΦΕΚ (Τ.Α.Ε. & Ε.Π.Ε.) με αριθμό 574/26-01-2010 κατ’ ενάσκηση του δικαιώματος προτιμήσεως και δι’ εισδοχής νέου μετόχου, το μετοχικό κεφάλαιο αυξήθηκε κατά 800.000,00 € και έφθασε στο 1.800.000,00 €.

Με την περαιτέρω τροποποίηση του άρθρου 5, παράγραφος 1, της από 03 Φεβρουαρίου 2011 απόφασης της Έκτακτης Γενικής Συνελεύσεως των Μετόχων (υπ’ αρίθμ. 06 απόφαση της Γενικής Συνέλευσης), που δημοσιεύθηκε στο υπ’ αρίθμ. 1507/24-03-2011Φύλλο της Εφημερίδας της Κυβέρνησης, Τεύχος Ανωνύμων Εταιρειών, Εταιρειών Περιορισμένης Ευθύνης και Γενικού Εμπορικού Μητρώου, αποφασίσθηκε η αύξηση του μετοχικού κεφαλαίου, με ενάσκηση του δικαιώματος προτίμησης και την τοις μετρητοίς καταβολή και δη κατά ποσό πενήντα χιλιάδων (50.000€) ευρώ και εντεύθεν το μετοχικό κεφάλαιο ανήλθε στο ποσό του ενός εκατομμυρίου οχτακοσίων πενήντα χιλιάδων (1.850.000€) ευρώ, διαιρούμενο σε δεκαοχτώ χιλιάδες πεντακόσιες (18.500) ονομαστικές μετοχές, ονομαστικής αξίας εκάστης, εκατό (100€) ευρώ.  
Καταληκτικώς, με την από 27 Δεκεμβρίου 2014 απόφαση της Έκτακτης Γενικής Συνελεύσεως των Μετόχων (υπ’ αρίθμ. 12 απόφαση της Γενικής Συνέλευσης) και το από 3 Δεκεμβρίου 2014, υπ’ αρίθμ. 41 Πρακτικό του Διοικητικού Συμβουλίου, ομόφωνα και παμψηφεί αποφασίσθηκε η αύξηση του μετοχικού κεφαλαίου του εταιρικού σχηματισμού, με την κεφαλαιοποίηση της υπεραξίας των ακινήτων της εταιρείας, η οποία προέκυψε από την με ημερομηνία 31/12/2012 αναπροσαρμογή – βάσει του Νόμου 2065/1992 - της αξίας των ακινήτων της, ποσού έξι χιλιάδων επτακοσίων είκοσι οχτώ ευρώ και ενός λεπτού (6.728,01 €) και δη με την κεφαλαιοποίηση μέρους της προκύψασας υπεραξίας, ποσού έξι χιλιάδων εξακοσίων εξήντα (6.660,00 €) ευρώ, με αύξηση της ονομαστικής αξίας εκάστης μετοχής κατά ποσό τριάντα έξι (0,36) λεπτών .

Εντεύθεν, το μετοχικό κεφάλαιο ανέρχεται – κατόπιν της επελθούσας αύξησης - στο ποσό του ενός εκατομμυρίου οχτακοσίων πενήντα έξι χιλιάδων εξακοσίων εξήντα (1.856.660,00 €) ευρώ [εκ των οποίων 250.000,00€ το αρχικό κεφάλαιο, πλέον 750.000,00€ η πρώτη αύξηση της 05/12/2007, πλέον 800.000,00€ η αύξηση της 11/12/2009, πλέον 50.000,00€ η αύξηση της 03/02/2011 και 6.660,00€ η παρούσα αύξηση], ολοσχερώς καταβεβλημένο κατά τα λεπτομερώς κατωτέρω οριζόμενα συμφώνως με το άρθρο 37 του παρόντος, διαιρούμενο σε δεκαοχτώ χιλιάδες πεντακόσιες (18.500) μετοχές, ονομαστικής αξίας εκάστης, εκατό ευρώ και τριάντα έξι λεπτών (100,36€). 

Η αύξηση του μετοχικού κεφαλαίου που αποφασίσθηκε στην Έκτακτη Γενική Συνέλευση της 27/12/2014 έγινε με τη αύξηση της ονομαστικής αξίας των μετοχών από 100,00 € σε 100,36 €  κατά τα λεπτομερώς κατωτέρω οριζόμενα  στο υπ’  αρίθμ. 41 της  03/12/2014 Πρακτικό του Διοικητικού Συμβουλίου.

Συνεπώς μετά την συντέλεση της αύξησης του μετοχικού κεφαλαίου το μεν μετοχικό κεφάλαιο θα ανέρχεται στο ποσό του ενός εκατομμυρίου οχτακοσίων πενήντα έξι χιλιάδων εξακοσίων εξήντα (1.856.660€) ευρώ, δεκαοχτώ χιλιάδες πεντακόσιες (18.500) μετοχές, ονομαστικής αξίας εκάστης, εκατό ευρώ και τριάντα έξι λεπτών (100,36€), ολοσχερώς καταβεβλημένο, το δε χαρτοφυλάκιο ενός εκάστου μετόχου ανέρχεται ως εξής:
                                     ΠΙΝΑΚΑΣ ΜΕΤΟΧΩΝ – ΚΑΛΥΨΗ ΚΕΦΑΛΑΙΟΥ
	Α/α
	ΜΕΤΟΧΟΣ
	Ποσοστό %
	Αριθμός Μετοχών
	Αριθμός Ψήφων
	Αξία Μετοχών (€)

	1.
	ΤΙΡΙΑΚΙΔΗΣ ΒΑΣΙΛΕΙΟΣ ΤΟΥ ΚΟΣΜΑ
	61
	11.285
	11.285
	1.132.562,60

	2.
	ΡΑΧΩΒΙΤΣΑ  ΦΩΤΕΙΝΗ του ΝΙΚΟΛΑΟΥ
	19
	3.515
	9.500
	352.765,40

	3.
	ΤΙΡΙΑΚΙΔΗΣ  ΚΟΣΜΑΣ του ΒΑΣΙΛΕΙΟΥ
	10
	1.850
	1.850


	185.666,00

	4.
	ΤΙΡΙΑΚΙΔΟΥ  ΘΩΜΑΙΣ του ΒΑΣΙΛΕΙΟΥ
	10
	1.850
	1.850


	185.666,00

	
	ΣΥΝΟΛΟ
	100
	18.500
	18.500
	1.856.660,00


2.  Κατά τη διάρκεια της πρώτης πενταετίας από τη σύσταση της εταιρίας, το Διοικητικό Συμβούλιο έχει το δικαίωμα με απόφασή του που λαμβάνεται με πλειοψηφία των δύο τρίτων (2/3) τουλάχιστον του συνόλου των μελών του:

α) Να αυξάνει το μετοχικό κεφάλαιο μερικά ή ολικά με την έκδοση νέων μετοχών, για ποσό που δεν μπορεί να υπερβεί το αρχικό μετοχικό κεφάλαιο και 

β) Να εκδίδει ομολογιακό δάνειο με έκδοση ομολογιών μετατρέψιμων σε μετοχές, για ποσό που δεν μπορεί να υπερβεί το μισό (1/2) του καταβεβλημένου μετοχικού κεφαλαίου. Στην περίπτωση αυτή εφαρμόζονται οι διατάξεις των παραγράφων 2 και 3 του άρθρου 3α του Κ.Ν.2.190/1920, όπως ισχύει.

 Οι εν λόγω εξουσίες μπορούν να εκχωρούνται στο Διοικητικό Συμβούλιο και με απόφαση της Γενικής Συνέλευσης, η οποία υπόκειται στις διατυπώσεις δημοσιότητας του άρθρου 7β του Ν. 2190/1920, όπως εκάστοτε ισχύει. Στην περίπτωση αυτή, το μετοχικό κεφάλαιο μπορεί να αυξάνεται μέχρι το ποσό του κεφαλαίου που είναι καταβεβλημένο κατά την ημερομηνία που χορηγήθηκε στο Διοικητικό Συμβούλιο η εν λόγω εξουσία, ενώ το ύψος του ομολογιακού δανείου δεν μπορεί να υπερβαίνει το μισή (1/2) του καταβεβλημένου μετοχικού κεφαλαίου κατά την ίδια ημερομηνία.

 Οι εν λόγω εξουσίες του Διοικητικού Συμβουλίου μπορούν να ανανεώνονται από τη Γενική Συνέλευση για χρονικό διάστημα που δεν υπερβαίνει την πενταετία για κάθε ανανέωση και η ισχύς τους αρχίζει μετά τη λήξη της κάθε πενταετίας, ενώ η απόφαση αυτή της Γενικής Συνέλευσης υπόκειται στις διατυπώσεις δημοσιότητας του άρθρου 7β του Κ.Ν. 2.190/1920, όπως ισχύει.

3.  Κατά τη διάρκεια της πρώτης πενταετίας από τη σύσταση της εταιρίας, η Γενική Συνέλευση έχει το δικαίωμα με απόφασή της, που λαμβάνεται σύμφωνα με τις διατάξεις των άρθρων 29 παρ. 1 και 2 και 31 παρ. 1 Ν. 2190/1920, να αυξάνει το μετοχικό κεφάλαιο μερικά ή ολικά με την έκδοση νέων μετοχών, συνολικά μέχρι το πενταπλάσιο του αρχικού μετοχικού κεφαλαίου.

4.  Κατ' εξαίρεση των διατάξεων των προηγουμένων παραγράφων, και εάν τα αποθεματικά της εταιρίας υπερβαίνουν το ένα τέταρτο (1/4) του καταβεβλημένου μετοχικού κεφαλαίου, τότε για την αύξηση αυτού  απαιτείται πάντοτε απόφαση της Γενικής Συνέλευσης η οποία λαμβάνεται σύμφωνα με τις διατάξεις των άρθρων 29, παράγραφοι 3 και 4 και 31, παράγραφος 2, του Κ.Ν. 2.190/1920, όπως ισχύει σήμερα και ανάλογη τροποποίηση του σχετικού με το μετοχικό κεφάλαιο άρθρο του παρόντος. 

5. Οι αυξήσεις του κεφαλαίου που αποφασίζονται σύμφωνα με τις παρ. 2 και 3 του άρθρου αυτού δεν αποτελούν τροποποίηση του Καταστατικού.

6. Περαιτέρω, η αρμοδιότητα του Διοικητικού Συμβουλίου για να αυξάνει το μετοχικό κεφάλαιο, σύμφωνα με την παράγραφο 2 του άρθρου αυτού, μπορεί να ασκηθεί παράλληλα με αυτήν της Γενικής Συνέλευσης, κατά την παράγραφο 3 του παρόντος άρθρου.

7. Η απόφαση του αρμόδιου οργάνου της εταιρίας για αύξηση μετοχικού κεφαλαίου ή έκδοση ομολογιακού δανείου, πρέπει να αναφέρει τουλάχιστον το ποσόν της αύξησης του κεφαλαίου ή το ύψος του ομολογιακού δανείου, τον τρόπο κάλυψής του, τον αριθμό και το είδος των μετοχών ή των ομολογιών που θα εκδοθούν, την ονομαστική αξία και την τιμή διάθεσης αυτών και την προθεσμία κάλυψης.

Η καταβολή των μετρητών για την κάλυψη του αρχικού μετοχικού κεφαλαίου ή των τυχόν αυξήσεων αυτού, καθώς και οι καταθέσεις μετόχων με προορισμό τη μελλοντική αύξηση του κεφαλαίου, θα πραγματοποιείται υποχρεωτικά με κατάθεση σε λογαριασμό επ’ ονόματι της εταιρείας, που θα τηρείται σε οποιαδήποτε Τράπεζα η οποία λειτουργεί νόμιμα στην Ελλάδα, κατά τις διατάξεις του άρθρου 11 του Κ.Ν. 2.190/1920, όπως ισχύει τροποποιημένο από το άρθρο 7 του Νόμου 2339/1995.  
8. Μέσα στο πρώτο δίμηνο από τη σύσταση της ανώνυμης εταιρίας, το διοικητικό συμβούλιο υποχρεούται να συνέλθει σε ειδική συνεδρίαση με μοναδικό θέμα ημερήσιας διάταξης την πιστοποίηση καταβολής ή μη του από το Καταστατικό οριζόμενου αρχικού μετοχικού κεφαλαίου. 

9. Σε κάθε περίπτωση αύξησης του μετοχικού κεφαλαίου, η κατά τα ανωτέρω πιστοποίηση της καταβολής ή μη αυτού από το Διοικητικό Συμβούλιο πρέπει να γίνεται εντός προθεσμίας δύο (2) μηνών από τη λήξη της ορισθείσας προθεσμίας καταβολής του ποσού της αύξησης.

10. Η προθεσμία καταβολής της αύξησης του κεφαλαίου δεν μπορεί να ορισθεί μικρότερη του ενός (1) μηνός και μεγαλύτερη των τεσσάρων (4) μηνών από την ημέρα που το αρμόδιο όργανο της Εταιρίας έλαβε τη σχετική απόφαση. Εάν αυξηθεί το μετοχικό κεφάλαιο της εταιρίας, της οποίας οι μετοχές είναι εισηγμένες στο Χρηματιστήριο Αξιών Αθηνών, η προθεσμία αυτή δεν μπορεί να είναι μικρότερη των δεκαπέντε (15) ημερών και μεγαλύτερη των τεσσάρων (4) μηνών. 

11. Στην περίπτωση που η αύξηση του μετοχικού κεφαλαίου συνοδεύεται από ανάλογη τροποποίηση του σχετικού περί κεφαλαίου άρθρου του Καταστατικού, η προθεσμία καταβολής της αύξησης του κεφαλαίου αρχίζει από την ημέρα λήψης της σχετικής απόφασης από τη Γενική Συνέλευση των Μετόχων, δυνάμενη να παραταθεί από το Διοικητικό Συμβούλιο για έναν (1) ακόμη μήνα. 

12. Μέσα σε είκοσι (20) ημέρες από τη λήξη της προθεσμίας των παρ. 8 και 9 του παρόντος άρθρου η Εταιρία υποχρεούται να υποβάλει στην αρμόδια αρχή αντίγραφο του σχετικού πρακτικού συνεδρίασης του Διοικητικού Συμβουλίου. 

Αν παρέλθει άπρακτη η προθεσμία αυτή, στην περίπτωση καταβολής του αρχικού κεφαλαίου έχουν εφαρμογή οι διατάξεις του άρθρου 48 παρ. 1 εδ. α’ του Κ.Ν. 2.190/1920 και στην περίπτωση αύξησης του κεφαλαίου ανακαλείται η σχετική εγκριτική απόφαση τροποποίησης του Καταστατικού. 

13. Η καταβολή των μετρητών για κάλυψη του αρχικού μετοχικού κεφαλαίου ή τυχόν αυξήσεων αυτού, καθώς και οι καταθέσεις μετόχων με προορισμό τη μελλοντική αύξηση του μετοχικού κεφαλαίου, θα πραγματοποιούνται, υποχρεωτικά με κατάθεση σε ειδικό λογαριασμό επ’ ονόματι της Εταιρίας που θα τηρείται σε οποιαδήποτε Τράπεζα που λειτουργεί νόμιμα στην Ελλάδα. 

14.  Καμία αύξηση του κεφαλαίου δεν μπορεί να αποφασισθεί πριν τη δημοσίευση κατά το άρθρο 12 παράγραφος 2 εδάφιο ε, του Κ.Ν. 2.190/1920 της πρόσκλησης για πληρωμή της τελευταίας οφειλόμενης δόσης, εκτός εάν πρόκειται για αύξηση επιβαλλόμενη από διάταξη Νόμου.
	   Την ίδια ημερομηνία καταχωρήθηκε ( χωρίς έλεγχο βάσει του Ν. 3604/2007)  και ολόκληρο το νέο κείμενο του καταστατικού της εταιρείας, όπως ισχύει μετά την ανωτέρω τροποποίησή του.

	   Σχετικό έγγραφο  άσκησης ελέγχου  Περιφέρειας Δυτ.Μακεδονίας-ΠΕ Φλώρινας Α.Π.   2691 /  29 -12-2014

	


Φλώρινα,   30  -12  -2014  
Με Εντολή Προέδρου
Ο ΑΡΜΟΔΙΟΣ ΥΠΑΛΛΗΛΟΣ

ΚΥΡΚΟΠΟΥΛΟΣ ΕΜΜΑΝΟΥΗΛ
